Аун Сан Су Чжи

До Аун Сан Су Чжи (; род. 19 июня 1945) — бирман база мьянман политик, «Национальной лиги за демократию» деп партияның лидери. 1991 чылдың Тайбыңның Нобель шаңналының эдилекчизи. 2016 чылдан тура — Мьянманың даштыкы херектер яамызының сайыды база күрүне сүмелекчизи.

 Хууда чуртталгазы 
Аун Сан Су Чжи Рангунга төрүттүнген. Ооң адазыАун Сан, Мьянманың амгы үеде шерииниң тургузукчузу, 1947 чылда Бирманың Британ империядан хостуг чоруу дээш чугаалажылгаларның бирээзи. Ол-ла чылын чазактың өске-даа кежигүннери-биле өлүрткен. Аун Сан Су Чжини авазы кижизидип өстүрүп каан.

Аун Сан Су Чжиниң авазы 1960 чылда Индияже элчин кылдыр чоруттунган. Уруу база ынаар чорупкаш, Нью-Делиге өөредилгезин уламчылаан. 1964 чылда Аун Сан Су Чжи аңаа колледж дооскаш, Оксфорд университединиң Санкт-Хью колледжин дооскан. 1969 чылда философия, политика болгаш экономика талазын дооскан. Университет дооскан соонда Аун Сан Су Чжи Нью-Йоркка чурттап ООН-га 3 чыл иштинде колдуу саң-хөө айтырыгларын харыылап ажылдаан. 1972 чылда Аун Сан Су Чжи тибетолог Михаэль Эйрис-биле өгленип алган. Оларның өг-бүлезинге ийи оол төрүттунген: Александр биле Ким. Соонда барып, Аун Сан Су Чжи Лондон университединге 1985 чылда философияның доктору чаданы чедип алган.

1988 чылда Аун Сан Су Чжи Бирмаже аарып турар авазынга дузалажып чедип келген. 

 Политикада ажылы 
Аун Сан Су Чжи Бирмага келгеш, 1988 чылдың август 26-да митингке чонга демократтыг күрүне тургузарының дугайында кыйгырыг кылган.

Махатма Гандиниң база Мартин Лютер Кингтиң хора чедирбес политиказын ажыглап, база буддийжи бодалдарга үндезилеп, Аун Сан Су Чжи демократтыг чазак тургузар дээш ажылдап кирипкеш, «Национальная лига за демократию» деп намны 1988 чылдың сентябрь 27-де тургускан. 

1990 чылда ниити чурт соңгулдаларында ооң намы «Национальная лига за демократию» 59 % үннерни алгаш, парламентте 80 % мандаттарны алган. Ынчалза-даа соңгулданың түңнелдерин ойталааш, шеригжиттинген чазак олудун бербейн барган.  Ынчан Аун Сан Су Чжи Янгонга бажыңга олурар кылдыр хоругдаттырган. Ынчан ол Нобель шаңналын алган.
мини|Аун Сан Су Чжи АКШ-тың күрсекретары Хиллари Клинтон-биле (1 декабрь 2011)

 Культурада 
солагай|мини|250x250пкс|Аун Сан Су Чжи нам кежигүннериниң мурнунда сөс ап турар
2011 чылда Люк Бессоннуң «Леди» деп Аун Сан Су Чжиниң намдарын көргузуп турар кинозу үнген.

 Демдеглелдер 

 Шөлүглер 

 Аун Сан Су Чжи: Мьянма не боится критики из-за рохинджа
Аңгылал:Алфавиттээн кижилер
Аңгылал:Июньнуң 19 төрүттүнген